כריסטופר קרוס

**כריסטופר קרוס** (נולד ב-3 במאי 1951 בשם כריסטופר צ'ארלס גפרט; Christopher Charles Geppert) הוא זמר-יוצר וגיטריסט אמריקאי, שזכה בשנת 1979, בחמישה פרסי גראמי על אלבום הבכורה שלו. 
הסינגלים "Sailing" ו-"Arthur's Theme (Best That You Can Do)", מתוך הסרט "ארתור" משנת 1981, הגיעו למקום הראשון במצעד הבילבורד הוט 100 האמריקאי. השיר "Sailing" זכה בשלושה פרסי גראמי בשנת 1980, ואילו "Arthur's Theme" זכה בשנת 1982 בפרס אוסקר לשיר המקורי הטוב ביותר (יחד עם המלחינים ברט בכרך, קרול באייר סאגר ופיטר אלן).

## חיים אישיים
כריסטופר קרוס, הוא בנו של רופא ילדים בצבא ארצות הברית, שהוצב בבית החולים הצבאי וולטר ריד בוושינגטון הבירה באמצע שנות החמישים. הוא למד בתיכון אלאמו הייטס בסן אנטוניו וסיים את לימודיו בשנת 1969. הוא עסק בכדורגל ובאתלטיקה. קרוס היה נשוי לרוזאן הריסון משנת 1973 עד שהשניים התגרשו בשנת 1982. הוא נישא בשנית בשנת 1988 ליאן באנץ', והתגרש בשנית בשנת 2007. יש לו שני ילדים, מדיסון וריין.

ב-3 באפריל 2020, פרסם קרוס דף הפייסבוק שלו כי הוא נמצא חיובי לנגיף הקורונה, וכי הוא חולה, אך מתאושש. מאוחר יותר דיווח קרוס בטוויטר כי איבד את היכולת להזיז את רגליו, אך רופאיו אמרו לו שיוכל להחלים לחלוטין. נאמר לו שמחלתו גרמה לאפיזודה של תסמונת גייאן-בארה שגרמה לעצבים ברגליו להפסיק לתפקד כראוי. באוקטובר 2020, כבר היה מסוגל ללכת עם מקל, אך לדבריו הזיכרון והדיבור שלו נפגעו. בשנים 2021 ו-2022 הוא החל בסיבוב ההופעות שלו לציון 40 שנות קריירה.

## קריירה
### קריירה מוזיקלית מוקדמת
בצעירותו, נפגש עם הבסיסט אנדי סלמון והקלידן רוב מורר בסן אנטוניו. הם עברו לאוסטין, שם צירפו את המתופף טומי טיילור והקימו להקה בשם "כריסטופר קרוס". באוסטין הם ניגנו קאברים בזמן שהקליטו גרסאות דמו של שירים מקוריים, אותם שלחו לחברות תקליטים שונות.

חברת התקליטים וורנר רקורדס החתימו את הלהקה בתחילת 1979.

למרות שהוא ידוע בעיקר בזכות השירה וכתיבת השירים שלו, קרוס הוא גם גיטריסט מיומן. דונלד פייגן ווולטר בקר מלהקת סטילי דן הזמינו את קרוס לנגן באלבומים שלהם, אך קרוס סירב. קרוס גם החליף את ריצ'י בלקמור במהלך הופעה של דיפ פרפל בשנת 1970, כאשר בלקמור חלה.

### אלבום ראשון והצלחה מיידית
קרוס הוציא את אלבום הבכורה שלו, "*Christopher Cross"*, ב-20 בדצמבר 1979. האלבום כלל מספר להיטים, כגון "Ride Like the Wind", "Sailing", "Never Be the Same" ו-"Say You'll Be Mine".

השיר "Ride Like the Wind" הגיע למקום השני במצעד בילבורד הוט 100, בעוד שהשיר "Sailing" עמד בראש המצעד במשך שבוע אחד.

השיר "Never Be the Same" הגיע למקום הראשון במצעד Adult Contemporary. קרוס, האלבום והשיר "Sailing" היו מועמדים לשישה פרסי גראמי בשנת 1980 וזכו בחמישה. קרוס היה האמן הראשון בתולדות הגראמי שזכה בכל ארבעת הפרסים בטקס אחד: **תקליט השנה** ("Sailing"), **אלבום השנה** (*כריסטופר קרוס*), **שיר השנה** ("Sailing") ו**האמן החדש הטוב ביותר** בטקס פרסי הגראמי השנתי ה-23. הישג זה לא נשבר במשך 39 שנים, עד שבילי אייליש זכתה בכל ארבעת הפרסים בטקס פרסי הגראמי השנתי ה-62 בשנת 2020. בנוסף, "Sailing" זכה בפרס העיבוד הטוב ביותר לזמר/ים נלווים. האלבום "*Christopher Cross"* הגיע למעמד פלטינה חמש פעמים בארצות הברית, ומכר מעל 5 מיליון עותקים.

מאוחר יותר בשנת 1981, קרוס הוציא לאור את השיר "Arthur's Theme (Best That You Can Do)", שנכתב במשותף על ידי ברט בכרך, קרול באייר סאגר ופיטר אלן, שהיה הנושא המרכזי של הסרט *ארתור* משנת 1981. השיר זכה באוסקר לשיר המקורי הטוב ביותר בשנת 1981, והיה מועמד לשלושה פרסי גראמי, אך לא זכה. בארצות הברית, השיר הגיע למקום הראשון בבילבורד הוט 100 ובמצעד Hot Adult Contemporary באוקטובר 1981, ונשאר בראש מצעד הוט 100 במשך שלושה שבועות, בעוד הוא היה להיט בעשירייה הראשונה במספר מדינות אחרות. השיר הפך ללהיט האמריקאי השני והאחרון של כריסטופר קרוס.

### אלבום שני
אלבומו השני של קרוס, *Another Page* (1983), הניב את השירים "All Right", "No Time for Talk" ו-"Think of Laura".
השיר "Think of Laura" הופיע באופרת הסבון "General Hospital"  של רשת ABC.

### שנות ה-80
לאחר 1984 דעכה הצלחתו המסחרית של קרוס. ככל שערוץ הטלוויזיה MTV הפך לדומיננטי, סגנון המוזיקה של קרוס לא התאים לרשת, והוא צנח בפופולריות שלו. שני אלבומיו הבאים של קרוס, *"Every Turn of the World*" מ-1985 *ו-Back of My Mind* מ-1988 לא הניבו אף להיט בטופ 40 ולא הגיעו למעמד זהב או פלטינה.

עם זאת, השיר שלו "Swept Away" הופיע בסיטקום האמריקאי "להתבגר ולהתגבר".

### שנות ה-90
קרוס הוציא שלושה אלבומים נוספים בשנות ה-90, ואף על פי שחלק מאלבומיו זכו לביקורות טובות, הוא לא הצליח למשוך את הקהל הרב ממנו נהנה בעבר.

### שנות ה-2000
בשנת 2002 יצא האלבום "...Very *Best of"* ובשנת 2007 יצא אלבום חג מולד בשם "*A Christopher Cross Christmas"*. בשנת 2008 הקליט קרוס אלבום אקוסטי חדש של להיטיו בשם "*The Cafe Carlyle Sessions"*.

### שנות ה-2010
ממוזער|תמונה של כריסטופר קרוס מ-2008
בשנת 2011 הוציא קרוס אלבום אולפן חדש בשם *"Doctor Faith".* בשנת 2013 הוציא אלבום הופעה חיה בן 2 תקליטורים בשם "*A Night in Paris"*, שהקליט וצילם באפריל 2012 בתיאטרון Le Trianon בפריז, צרפת.

השיר "Ride Like the Wind" הופיע בפסקול הסרט האמריקאי "חדשות בהפרעה", שיצא בשנת 2013.

בספטמבר 2014 הוציא את האלבום "*Secret Ladder"*, ובנובמבר 2017 את "*Take Me as I Am"*.

בסוף 2019 יצא קרוס לסיבוב הופעות עם חברי להקת הרוק האירית באדפינגר , לכבוד מופע חגיגות ה-50 ל"*[[The Beatles (אלבום)|אלבום הלבן]]"* של הביטלס.

### שנות ה-2020
במהלך השנים 2021–2022, ערך קרוס סיבוב הופעות לציון 40 שנות קריירת המוזיקה שלו.

## פלמינגו
אחד המאפיינים הנפוצים בעטיפות האלבומים של קרוס הוא דמות של פלמינגו. לדברי קרוס, אין משמעות לכך מלבד שזהו הציור שנבחר לעטיפת אלבומו הראשון, ומאז הוא משמש כמוטיב חוזר בכל אלבומיו.

## דיסקוגרפיה
### אלבומים

## קישורים חיצוניים

* 
* 55px|קישור= Christopher Cross, במסד הנתונים הקולנועי Billboard **(באנגלית)**
* 20px Christopher Cross, במסד הנתונים המוזיקלי AllMusic **(באנגלית)**
* 20px Christopher Cross, במסד הנתונים המוזיקלי MusicBrainz **(באנגלית)**
* 30px Christopher Cross, במסד הנתונים המוזיקלי Genius **(באנגלית)**
* 20px Christopher Cross, במסד הנתונים המוזיקלי Discogs **(באנגלית)**
* 20px Christopher Cross, באתר המוזיקה Spotify **(באנגלית)**
* 44px Christopher Cross, באתר המוזיקה אפל מיוזיק **(באנגלית)**
* 44px Christopher Cross, באתר המוזיקה Deezer **(באנגלית)**
* 55px Christopher Cross, באתר המוזיקה Tidal **(באנגלית)**
* 20px Christopher Cross, באתר המוזיקה Last.fm **(באנגלית)**
* 44px|קישור= Christopher Cross, באתר המוזיקה Songkick **(באנגלית)**
* 20px Christopher Cross, באתר המוזיקה SoundCloud **(באנגלית)**
* 20px Christopher Cross, באתר המוזיקה Musixmatch **(באנגלית)**
* Christopher Cross, באתר המוזיקה SecondHandSongs **(באנגלית)**

## הערות שוליים

קטגוריה:אמריקאים שנולדו ב-1951
קטגוריה:זמרי פופ אמריקאים
קטגוריה:גיטריסטים אמריקאים
קטגוריה:מוזיקאים אמריקאים
קטגוריה:פזמונאים אמריקאים
קטגוריה:מוזיקאי רוק
קטגוריה:זוכי אוסקר: כותבי השיר המקורי הטוב
קטגוריה:זוכי פרס גראמי
קטגוריה:אמני וורנר רקורדס
קטגוריה:אמריקאים ממוצא גרמני
קטגוריה:אמריקאים ממוצא אירי
קטגוריה:זמרים-יוצרים אמריקאים